
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔ 
[image: գիծ]
ԱՐՁԱՆԱԳՐՈՒԹՅՈՒՆ N 9/12
09 հոկտեմբերի 2026 թվական

ԱՎԱԳԱՆՈՒ ՀԵՐԹԱԿԱՆ ՆԻՍՏԻ
 Համայնքի ավագանու նիստին ներկա էին ավագանու 13 անդամներ:
 Բացակա էին` Արմեն Առաքելյանը, Կարեն Համբարձումյանը։
Համայնքի ղեկավարի հրավերով ավագանու նիստին մասնակցում էին`
Հերմինե Հարությունյանը, Լուսինե Գևորգյանը, Աննա Կարապետյանը, Վահագն Ստեփանյանը, Հակոբ Խաչատրյանը
 Նիստը վարում էր  համայնքի ղեկավար` Մանվել Փարամազյանը։
 Նիստը արձանագրում էր ֆինանսատնտեսական, եկամուտների հաշվառման բաժնի պետ՝ Լուսինե Գևորգյանը։
ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ ԻՆՆԵՐՈՐԴ ՆՍՏԱՇՐՋԱՆԻ 2026 ԹՎԱԿԱՆԻ ՀՈԿՏԵՄԲԵՐԻ 09-Ի ՆԻՍՏԻ ՕՐԱԿԱՐԳԸ ՀԱՍՏԱՏԵԼՈՒ ՄԱՍԻՆ
(Զեկ. ՄԱՆՎԵԼ ՓԱՐԱՄԱԶՅԱՆ)
-Հայաստանի Հանրապետության Սյունիքի մարզի Քաջարան համայնքի ավագանու իններորդ նստաշրջանի 2026 թվականի հոկտեմբերի 9-ի նիստի օրակարգը հաստատելու մասին․
-Ովքե՞ր են կողմ։ Դեմ չկա, ձեռնպահ չկա։
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 14-րդ հոդվածի 6-րդ մասի դրույթներով, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է
Հաստատել Հայաստանի Հանրապետության Սյունիքի մարզի Քաջարան համայնքի ավագանու իններորդ նստաշրջանի 2026 թվականի հոկտեմբերի 09-ի  նիստի օրակարգը․
1.  Հայաստանի Հանրապետության Սյունիքի մարզի Քաջարան համայնքի 2026 թվականի բյուջեի երրորդ եռամսյակի հաշվետվության կատարման մասին։ 
2. Հայաստանի Հանրապետության Սյունիքի մարզի Քաջարան համայնքի ավագանու 2025 թվականի դեկտեմբերի 26-ի թիվ 125-Ն որոշման №1, №2, № 3 և № 6 հավելվածները նոր խմբագրությամբ հաստատելու մասին։ 
3. Հայաստանի Հանրապետության Սյունիքի մարզի Քաջարան համայնքի 2027-2029 թվականների միջնաժամկետ ծախսերի ծրագիրը հաստատելու մասին։ 
4. Հայաստանի Հանրապետության Սյունիքի մարզի Քաջարան համայնքին սեփականության իրավունքով պատկանող տրանսպորտային միջոցն անհատույց օգտագործման տրամադրելու մասին։ 
5.  Հայաստանի Հանրապետության Սյունիքի մարզի Քաջարան համայնքի վարչական տարածքում նախատեսվող ներդրումային ծրագրին հավանություն տալու մասին: 
6. Հայաստանի Հանրապետության Սյունիքի մարզի Քաջարան համայնքի վարչական տարածքում գտնվող հողամասերը «Աժդանակ» սահմանափակ պատասխանատվությամբ ընկերությանը սահմանափակ օգտվելու իրավունքով /սերվիտուտ/ տրամադրելու համաձայնություն տալու մասին։ 
7. Հայաստանի Հանրապետության Սյունիքի մարզի Քաջարան համայնքի Քաջարան բնակավայրի տարածական պլանավորման փաստաթղթում փոփոխություն կատարելու և հողերի նպատակային նշանակությունը փոխելու մասին։ 
8. Հայաստանի Հանրապետության Սյունիքի մարզի Քաջարան համայնքի ավագանու իններորդ նստաշրջանի հերթական նիստի գումարման օրը սահմանելու մասին։ 
Քվեարկության արդյունքները․
	Կողմ -13 
Մ. ՓԱՐԱՄԱԶՅԱՆ
Ա. ԴԱՆԻԵԼՅԱՆ
Ա. ՀԱՅՐԱՊԵՏՅԱՆ
Ա. ԱՌԱՔԵԼՅԱՆ
Գ. ՎԱՐԴԱՆՅԱՆ
Գ. ԲԱԲԱՋԱՆՅԱՆ
Դ. ԳԵՎՈՐԳՅԱՆ
Դ. ՍՏԵՓԱՆՅԱՆ
Զ. ԱՌԱՔԵԼՅԱՆ
Կ. ԱԹԱՅԱՆ
Կ. ՄԱԿԻՅԱՆ
Հ. ԱԼԱՎԵՐԴՅԱՆ
Հ. ՄԱՐԳԱՐՅԱՆ
	Դեմ -0 
	Ձեռնպահ -0 


Որոշման նախագիծն ընդունված է. (Որոշում N 82-Ա)

ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ 2026 ԹՎԱԿԱՆԻ ԲՅՈՒՋԵԻ ԵՐՐՈՐԴ ԵՌԱՄՍՅԱԿԻ ՀԱՇՎԵՏՎՈՒԹՅԱՆ ԿԱՏԱՐՄԱՆ ՄԱՍԻՆ
(Զեկ. ԼՈՒՍԻՆԵ ԳԵՎՈՐԳՅԱՆ)
Հովիկ Մարգարյան - Երեկ՝ հոկտեմբերի 8-ին կայացած ֆինանսավարկային, բյուջետային և տնտեսական հարցերի մշտական հանձնաժողովի նիստում քննարկեցինք այսօրվա հերթական նիստի առաջինից չորրորդ հարցերը և բոլոր հարցերին տրվեց դրական եզրակացություն։ 
Լուսինե Գևորգյան - Ողջունում եմ ձեզ, հարգելի ավագանիներ։ Օրակարգի առաջին հարցը Հայաստանի Հանրապետության Սյունիքի մարզի Քաջարան համայնքի 2026 թվականի բյուջեի երրորդ եռամսյակի հաշվետվության կատարման մասին որոշման նախագիծն է։ Ղեկավարվելով ՏԻՄ օրենքի 18-րդ հոդվածի առաջին մասի վեցերորդ կետով, 38-րդ հոդվածի առաջին մասի առաջին կետով և բյուջետային համակարգի մասին 38-րդ հոդվածի առաջին մասով՝ ձեր հաստատմանն է ներկայացվում երրորդ եռամսյակի կատարման հաշվետվությունը։ Երրորդ եռամսյակում, այսինքն 9 ամիսների ընթացքում նախատեսվել էր եկամուտների մասով հավաքագրում կատարել 3 միլիարդ 497 միլիոն դրամի, սակայն կատարվել է 2 միլիարդ 622 միլիոնի չափով՝ շուրջ 65․3%-ով։ Չկատարված մասը հիմնականում կապված է պետական միջոցների բացակայությունից, սուբվենցիաներից, որ ծրագրերը դեռ չեն հաստատվել, ֆինանսական միջոցներ չունենքչի տրամադրվել համայնքին, բայց դա ներառված է եղել և՛ եկամտային, և՛ ծախսային մասերով։ Միայն դա է պատճառը, իսկ մյուս եկամտատեսակների, հարկատեսակների մասով ամբողջությամբ կատարվել է 100%-ով։ Եթե ինչ-որ հարցեր ունեք, խնդրեմ։
Մանվել Փարամազյան - Կա՞ն հարցեր, հարգելի ավագանիներ։ Չկա՞ն։ Ովքե՞ր են կողմ։ Դեմ չկա, ձեռնպահ չկա, անցնենք օրակարգի երկրորդ հարցին։ 
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 6-րդ կետով և 38-րդ հոդվածի 1-ին մասի 1-ին կետով, «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասով, Հայաստանի Հանրապետության Սյունիքի մարզի Քաջարան համայնքի ավագանին որոշում է․
1. Ընդունել ի գիտություն՝ Հայաստանի Հանրապետության Սյունիքի մարզի Քաջարան համայնքի 2026 թվականի բյուջեի երրորդ եռամսյակի կատարման հաշվետվությունը՝ համաձայն №1, №2, №3, №4, №5 և №6 հավելվածների:
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
Քվեարկության արդյունքները․
	Կողմ -13 
Մ. ՓԱՐԱՄԱԶՅԱՆ
Ա. ԴԱՆԻԵԼՅԱՆ
Ա. ՀԱՅՐԱՊԵՏՅԱՆ
Ա. ԱՌԱՔԵԼՅԱՆ
Գ. ՎԱՐԴԱՆՅԱՆ
Գ. ԲԱԲԱՋԱՆՅԱՆ
Դ. ԳԵՎՈՐԳՅԱՆ
Դ. ՍՏԵՓԱՆՅԱՆ
Զ. ԱՌԱՔԵԼՅԱՆ
Կ. ԱԹԱՅԱՆ
Կ. ՄԱԿԻՅԱՆ
Հ. ԱԼԱՎԵՐԴՅԱՆ
Հ. ՄԱՐԳԱՐՅԱՆ
	Դեմ -0 
	Ձեռնպահ -0 


Որոշման նախագիծն  ընդունված է. (Որոշում N 83-Ա)

ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ 2025 ԹՎԱԿԱՆԻ ԴԵԿՏԵՄԲԵՐԻ 26-Ի ԹԻՎ 125-Ն ՈՐՈՇՄԱՆ №1, №2, № 3 ԵՎ № 6 ՀԱՎԵԼՎԱԾՆԵՐԸ ՆՈՐ ԽՄԲԱԳՐՈՒԹՅԱՄԲ ՀԱՍՏԱՏԵԼՈՒ ՄԱՍԻՆ 
(Զեկ. ԼՈՒՍԻՆԵ ԳԵՎՈՐԳՅԱՆ)
· Շնորհակալություն, ուրեմն, երկրորդ հարցով բյուջեում կատարում ենք փոփոխություն շուրջ 200 միլիոնի չափով։ Փոփոխության նպատակը արդեն պետական միջոցներից նոր սուբվենցիոն ծրագրերով ֆինանսական միջոցների ներգրավումն է բյուջեի մեջ։ Դա ճանապարհների հիմնանորոգում, ունենք շենքերի ավարտված աշխատանքներ, որոնք էլի սուբվենցիայով էին կատարել։ Ինչ որ դիմել ենք, այդ գումարները արդեն ներառում ենք և՛ ծախսային, և՛ եկամտային մասով։ Փոփոխությունը հիմնականում դա է։ Եթե հարցեր ունեք, խնդրեմ, եթե ոչ, հաստատենք։
Մանվել Փարամազյան - Կա՞ն հարցեր։ Չկան։ Ովքե՞ր են կողմ։ Դեմ չկա, ձեռնպահ չկա, անցնենք օրակարգի երրորդ հարցին։ 
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետի, «Հայաստանի Հանրապետության բյուջետային համակարգի մասին» օրենքի 33-րդ հոդվածի 4-րդ մասի, «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդված 9-րդ մասի, 33-րդ հոդվածի 1-ին մասի 3-րդ կետի և 34-րդ հոդվածի դրույթներով, հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է․
1. Հաստատել Հայաստանի Հանրապետության Սյունիքի մարզի Քաջարան համայնքի ավագանու 2025 թվականի դեկտեմբերի 26-ի թիվ 125-Ն որոշման №1, №2, № 3 և № 6 հավելվածները՝ նոր խմբագրությամբ։
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
Քվեարկության արդյունքները․

Որոշման նախագիծն ընդունված է. (Որոշում N 84-Ն)

ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ 2027-2029 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ 
(Զեկ. ԼՈՒՍԻՆԵ ԳԵՎՈՐԳՅԱՆ)
· Շնորհակալություն, 2027-29 թվականի միջնաժամկետ ծրագիրը մշակվել է համայնքի սոցիալ-տնտեսական զարգացման առաջնահերթություններից, առկա խնդիրներից և զարգացման պոտենցիալից ելնելով։ Հիմնական շեշտադրումը կատարվել է 2027-29թթ․ միջնաժամկետ ծրագրերի կայացման և սոցիալական որակի ապահովման, նախակրթարանների, մանակապարտեզների ավելի կայուն զարգացման, աշխատավարձերի կայունության պահպանման, բարձրացման, բնապահպանության, կանաչապատ տարածքների ավելացման, աղբահանության, սանիտարական մաքրման ու նմանատիպ այլ ծրագրեր հաշվի առնելով։ Ձեզ մոտ երևում է հավելվածը, ըստ որի իրականացրել ենք այն ծրագրերը, որոնք նախատեսվում է իրականացնել 27-ից 29 թվականներին։ Ու այս ամբողջը կատարվել է վերլուծելով նախորդ երեք տարիները, պլանավորելով հաջորդ երեք տարիները։Վերլուծություններ կան Ձեզ մոտ, կարող եք ուսումնասիրել։ Ուրեմն, այն ծրագրերը, որոնք չենք հասցրել կատարել, մինչև 2026 թվականը, կամ կիսատ են մնացել, տեղափոխվում են 2027, 2028․ 2029 թվականներ։ Դրանց մեջ են մտնում Լեռնաձոր բնակավայրի մշակույթի տան վերանորոգումը, Գետիշենի վարչական շենքի կառուցումը, բազամբնակարան շենքերի նորոգումը, մարզահամալիրի նոր շենքի կառուցումը, Քաջարան համայնքի հուշարձանների և պատմամշակութային կետերի պահպանումը՝ ամբողջը շուրջ 1 միլիարդ 680 միլիոն է կազմում։ Հերթով, նոր մանկապարտեզի շենքի կառուցում, նմանօրինակ ծրագրեր, որոնց ընդհանուր արժեքը շուրջ 9-ից 11 միլիարդ է՝ ըստ ծրագրի, ըստ բյուջեի նախատեսվող ծրագրերը, մինչև 2029 թվական որ պետք է կատարենք։ Դրանից ելնելով՝ խնդրում եմ հաստատեք միջնաժամկետ ծախսերի ծրագիրը, որպեսզի սա էլ հիմք հանդիսանա 2027 թվականի բյուջեի կազմման համար։
Մանվել Փարամազյան - Թիվը ինչքան էր։
Լուսինե Գևորգյան - Շուրջ 9-ից 11 միլիարդ։ Այստեղ մեծ ծրագիրը հիմնականում մանկապարտեզի շենքի կառուցումն է, կեղտաջրերի մաքրման կայանի կառուցումն է։ Իրենք շատ մեծ ծրագրեր են ծավալային։ 
Մանվել Փարամազյան - Լուսինե ջան, ես նաև ավելացնեմ, որ հաջորդ տարի մենք սկսելու ենք նոր սպորտ կոմպլեքսի կառուցումը՝ լողավազանով, եկող տարի արդեն սկսելու են շինարարական աշխատանքները, կարծում եմ, որ 2 տարի հետո մենք արդեն նոր կոմպլեքս կունենանք։ 
Հովիկ Մարգարյան - Որտե՞ղ է լինելու։
Մանվել Փարամազյան -Դեռ քննարկման մեկ-երկու տեղ կա, բայց այսօր մենք քննարկում ենք, ավելի լավ տեղեր կան, որոնք թղթավարության հետ կապված հարցեր ունեն, կարծում եմ այդ թղթավարությունը կվերջացնենք, մենք սա ներառել էինք նաև հնգամյա զարգացման ծրագրում, այսօր դրա պահանջը կա, բնակիչները դիմում են կոնկրետ լողավազանի հարցով։ Պերսպեկտիվը հենց երեխաների առողջության համար, կոնկրետ լողի հետ կապված մեծ է։ Մենք այս կոմպլեքսը սարքելու համար, ընդհանուր, այն, ինչ պատկերացնում եմ, այն պայմաններով, որ քննարկել ենք, մոտավորապես այդ թիվը 1․5-2 միլիարդ կկազմի։
Լուսինե Գևորգյան - Կահավորմա՞ն, թե՞ միայն շինարարության։
Մանվել Փարամազյան - Ընդհանուր։ 
Զոհրապ Առաքելյան - Միջազգային ստանդարտներին համապատասխան։ 
Մանվել Փարամազյան - Լողավազանից բացի ունենալու ենք ֆիթնես ակումբներ, մարզասրահ, ամեն ինչ։ 
Արմեն Առաքելյան - Պարապմունքների համար նախատեսված գույք լինելու՞ է։
Մանվել Փարամազյան - Այո, իմ նշած թվի մեջ ներառվում է նաև գույքը։
Մանվել Փարամազյան - Ովքե՞ր են կողմ։ Դեմ չկա, ձեռնպահ չկա, անցնենք օրակարգի չորրորդ հարցին։ 
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 5-րդ կետով, «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 27.1-ին հոդվածի դրույթներով, «Նորմատիվ իրավական ակտերի մասին» Հայաստանի Հանրապետության օրենքի 13-րդ հոդվածի 9-րդ մասովև հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է.
1.Հաստատել Հայաստանի Հանրապետության Սյունիքի մարզի Քաջարան համայնքի 2027-2029 թվականների միջնաժամկետ ծախսերի ծրագիրը` համաձայն հավելված №1-ի։
2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
Քվեարկության արդյունքները․

Որոշման նախագիծն ընդունված է. (Որոշում N 85-Ա)
ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՏՐԱՆՍՊՈՐՏԱՅԻՆ ՄԻՋՈՑՆ ԱՆՀԱՏՈՒՅՑ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ
(Զեկ. ԼՈՒՍԻՆԵ ԳԵՎՈՐԳՅԱՆ)
· Ղեկավարվելով «Տեղական ինքնակառավարման մասին» օրենքի 18-րդ հոդվածի առաջին մասի 21-րդ կետով և հաշվի առնելով համայնքի ղեկավարի առաջարկությունը՝ Ձեր հաստատմանն ենք ներկայացնում «Քաջարան համայնքի կոմունալ տնտեսություն» ՓԲԸ-ին որպես անհատույց օգտագործման գույք տրամադրել փոշեկուլ մեքենա, որը նվեր ենք ստացել «ԶՊՄԿ»-ի կողմից ու անհատույց տրամադրում ենք կոմունալ տնտեսությանը՝ շահագործման։ Եթե հարցեր չկան, հաստատեք։
Մանվել Փարամազյան - Ովքե՞ր են կողմ, հարգելի ավագանիներ։ Դեմ չկա, ձեռնպահ չկա, անցնենք օրակարգի հինգերորդ հարցին։  
Ղեկավարվելով «Տեղական ինքնակառավարման մասին»ՀՀ օրենքի 18-րդ հոդվածի 1-ին մասի 21-րդ կետով, և հաշվի առնելով Հայաստանի Հանրապետության Սյունիքի մարզի Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է․
1. Համաձայնություն տալ Հայաստանի Հանրապետության Սյունիքի մարզի Քաջարան համայնքին սեփականության իրավունքով պատկանող Փոշեկուլ դիզելային շարժիչով 6․23L (SHAANXI SHACMAN L3000 4*2, SX5185TXS8J571, սերիական համարը՝ LZGJD8J13TX077464) մոդելի մեքենա հանդիսացող տրանսպորտային միջոցն անհատույց, 5/հինգ/ տարի ժամկետով օգտագործման տրամադրել «Քաջարան համայնքի կոմունալ տնտեսություն» ՓԲԸ-ին։
2.Համայնքապետարանի աշխատակազմի ղեկավարին ապահովել սույն որոշումից բխող գործառույթների իրականացումը։
Քվեարկության արդյունքները․

Որոշման նախագիծն ընդունված է. (Որոշում N 86-Ա)


ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ՆԱԽԱՏԵՍՎՈՂ ՆԵՐԴՐՈՒՄԱՅԻՆ ԾՐԱԳՐԻՆ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ
(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)
Կարեն Աթայան - Հարցը քննարկվել է գյուղատնտեսության, բնության և շրջակա միջավայրի պահպանության հարցերի մշտական հանձնաժողովում և տրվել է դրական եզրակացություն։ 
Հերմինե Հարությունյան - Ողջունում եմ Ձեզ, հարգելի ավագանիներ, պարոն նախագահ։ Հիմք ընդունելով քաղաքացի Սեյրան Սերգեյի Գրիգորյանի կողմից ներկայացված հայտը և ներդրումային ծրագիրը՝ նախատեսվում է Քաջարան համայնքի վարչական տարածքում, Ձագիկավան բնակավայրում Սեյրան Սերգեյի Գրիգորյանի կողմից իրականացվող 20․000 ածան հավերի գլխաքանակով ժամանակակից թռչնաբուծական տնտեսության ստեղծման ներդրումային ծրագրին համաձայնություն տալու վերաբերյալ։Այն իրենից ներկայացնում է մոտ 20․000 ածան հավերի մշտական արտադրական գլխաքանակով տնտեսություն ներդնել ձվի արտադրության և իրացման նպատակով։ Իրականացվելու է ժամանակակից ավտոմատացված տեխնոլոգիաներով, ապահովելով թռչունների պահման, կերակրման, ջրամատակարարման, օդափոխության, ջերմաստիճանի վերահսկման, ձվի հավաքման և արտադրական գործընթացների արդյունավետ կառավարում։ Նոր աշխատատեղեր են ստեղծվելու, մոտ 8-10 նոր աշխատատեղ, խոշոր չափերի ներդրումներ են իրականացվելու, առանձին կներկայացնեմ, ծանոթանանք ծրագրին մանրամասն, ինչ սարքավորումներով, ինչ տեսակի արտադրություն է իրականացվելու Քաջարան համայնքի Ձագիկավան բնակավայրում՝ բնակելի թաղամասից բավականին հեռավորության վրա։ 
Մանվել Փարամազյան - Ովքե՞ր են կողմ, հարգելի ավագանիներ։ Դեմ չկա, ձեռնպահ չկա, անցնենք օրակարգի վեցերորդ հարցին։  
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 42-րդ կետով, ՀՀ Հողային օրենսգրքի 66-րդ հոդվածի 1-ին մասի 5-րդ կետով, հիմք ընդունելով Սեյրան Սերգեյի Գրիգորյանի կողմից ներկայացված հայտը ու ներդրումային ծրագիրը և հաշվի առնելով Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին ո ր ո շ ու մ  է.
1․Հավանություն տալ Հայաստանի Հանրապետության Սյունիքի մարզի Քաջարան համայնքի վարչական տարածքում նախատեսվող Սեյրան Սերգեյի Գրիգորյանի կողմից ներկայացված «20,000 ածան հավերի գլխաքանակով ժամանակակից թռչնաբուծական տնտեսության ստեղծման»  ներդրումային ծրագրին /ծրագիրը կցվում է/։
2․Թույլատրել համայնքի ղեկավարին ծրագրի իրականացման նպատակով օրենսդրությամբ սահմանված կարգով ներդրողի հետ կնքել համապատասխան պայմանագրեր։
3․Սույն որոշումը ուժի մեջ է մտնում պաշտոնական հրապարակմանը հաջորդող օրվանից:
Քվեարկության արդյունքները․

Որոշման նախագիծն ընդունված է. (Որոշում N 87-Ա)
ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՎԱՐՉԱԿԱՆ ՏԱՐԱԾՔՈՒՄ ԳՏՆՎՈՂ ՀՈՂԱՄԱՍԵՐԸ «ԱԺԴԱՆԱԿ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆԸ ՍԱՀՄԱՆԱՓԱԿ ՕԳՏՎԵԼՈՒ ԻՐԱՎՈՒՆՔՈՎ /ՍԵՐՎԻՏՈՒՏ/ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ
(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)
Համլետ Ալավերդյան - Հարցը քննարկվել է քաղաքաշինության, հողօգտագործման հարցերի մշտական հանձնաժողովի նիստում և տրվել է դրական եզրակացություն։
Հերմինե Հարությունյան - Շնորհակալություն, նախատեսվում է, հիմք ընդունելով «Աժդանակ» ՍՊ ընկերության կողմից Քաջարանի համայնքապետարան ներկայացված գրությունը, Քաջարան համայնքի վարչական տարածքում Անդոկավան բնակավայրում և Բաբիկավան բնակավայրում գտնվող հողամասերը սահմանափակ օգտագործման իրավունքով՝ սերվիտուտով, հողամասով անցնելու և երթևեկելու նպատակով 1 տարի ժամկետով տրամադրել «Աժդանակ» սահմանափակ պատասխանատվությամբ ընկերությանը։Անդոկավան փողոցում գտնվող 1․22 հա հողամասի վարձավճարը սահմանել տարեկան 563640 ՀՀ դրամ, իսկ Բաբիկավան բնակավայրում գտնվող 0․35 հա հողամասի վարձավճարը սահմանել 328000 ՀՀ դրամ , 1 տարի ժամկետով սահմանափակ օգտագործման իրավունքով՝ սերվիտուտով։ Արդեն տրվել էր, ժամկետը լրացել է։ 
Մանվել Փարամազյան - Ովքե՞ր են կողմ։ Դեմ չկա, ձեռնպահ չկա, անցնենք օրակարգի յոթերորդ հարցին։  
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ, 29-րդ կետերով, 80-րդ հոդվածի 2-րդ մասով, Հայաստանի Հանրապետության Հողային օրենսգրքի 3-րդ հոդվածի 3-րդ կետով,  50-րդ հոդվածի 3-րդ կետի  1-ին մասով, հիմք ընդունելով Հայաստանի Հանրապետության կառավարության  2001 թվականի ապրիլի 12-ի N 286 որոշումը  և  «Աժդանակ» ՍՊ ընկերության գրությունը, հաշվի առնելով Քաջարան համայնքի ղեկավարի  առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է․
1․ Համաձայնություն տալ Քաջարան համայնքի վարչական տարածքում, համայնքի սեփականություն հանդիսացող ներքոհիշյալ հողամասերը սահմանափակ օգտվելու իրավունքով /սերվիտուտ/ տրամադրելու՝
ա/ ՀՀ, Սյունիքի մարզ, Քաջարան համայնք, գյուղ Անդոկավան 2-րդ փողոց 33 հողամաս հասցեում գտնվող բնակավայրերի նշանակության 1,22 հա այլ հողերից  /կադաստրային ծածկագիր 09-038-0017-0002 / 1 /մեկ/ տարի ժամկետով սահմանափակ օգտվելու իրավունքով (սերվիտուտ) տրամադրել «Աժդանակ» ՍՊ ընկերությանը՝ հողամասով անցնելու և երթևեկելու նպատակով, սահմանելով տարեկան 563640 /հինգ հարյուր վաթսուներեք հազար վեց հարյուր քառասուն/ ՀՀ դրամ վարձավճար։
բ/ ՀՀ, Սյունիքի մարզ, Քաջարան համայնք, Բաբիկավան բնակավայրում գտնվող բնակավայրերի նշանակության 0,35477 հա այլ հողերից /կադաստրային ծածկագիր 09-038-0016-0003/ 1 /մեկ/ տարի ժամկետով սահմանափակ օգտվելու իրավունքով (սերվիտուտ) տրամադրել «Աժդանակ» ՍՊ ընկերությանը՝ հողամասով անցնելու և երթևեկելու նպատակով, սահմանելով տարեկան 328000 /երեք հարյուր քսանութ հազար/ ՀՀ դրամ վարձավճար։
2․Վարձավճարը ենթակա է վճարման մինչև յուրաքանչյուր հաշվետու տարվան հաջորդող ամսվա տասնհինգերորդ օրը: Սահմանված ժամկետում վճարումներ չկատարելու դեպքում կետանցի յուրաքանչյուր օրվա համար սահմանել տույժ՝ ամսական վճարի գումարի 0.05 տոկոսի չափով: 
3․Համայնքի ղեկավարին՝ ձեռնարկել սույն որոշումից բխող գործառույթները։

Որոշման նախագիծն ընդունված է. (Որոշում N 88-Ա)
ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ՔԱՋԱՐԱՆ ԲՆԱԿԱՎԱՅՐԻ ՏԱՐԱԾԱԿԱՆ ՊԼԱՆԱՎՈՐՄԱՆ ՓԱՍՏԱԹՂԹՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ԵՎ ՀՈՂԵՐԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ՄԱՍԻՆ
(Զեկ. ՀԵՐՄԻՆԵ ՀԱՐՈՒԹՅՈՒՆՅԱՆ)
Համլետ Ալավերդյան - Հարցը քննարկվել է քաղաքաշինության, հողօգտագործման հարցերի մշտական հանձնաժողովի նիստում և տրվել է դրական եզրակացություն։
Հերմինե Հարությունյան - Հիմք ընդունելով Հայաստանի Հանրապետության վարչապետի որոշմամբ ստեղծված միջգերատեսչական հանձնաժողովի 24 սեպտեմբերի, 2026 թվականի թիվ 434 դրական եզրակացությունը՝ նախատեսում ենք Քաջարան համայնքի Անդոկավան բնակավայրի տարածական պլանավորման փաստաթղթում գլխավոր հատակագծում կատարել հետևյալ փոփոխությունը․ համայնքային սեփականություն հանդիսացող ընդհանուր օգտագործման հողամասերից փոխադրել արդյունաբերության,  ընդերքօգտագործման և այլ արտադրական նշանակության հողերի արդյունաբերական նպատակներով օգտագործելու՝ հիմք ընդունելով միջգերատեսչական հանձնաժողովի դրական եզրակացությունը։ Դուք հիշում եք, որ ժամանակին համաձայնություն եք տվել փոփոխման գործընթացը սկսելու և ստանալով դրական եզրակացությունը արդեն իսկ փոփոխվում է գրանցում ստանալու համար նաև հողամասը։ 
Մանվել Փարամազյան - Կա՞ն հարցեր։ Չկան։ Ովքե՞ր են կողմ։ Դեմ չկա, ձեռնպահ չկա, անցնենք օրակարգի վերջին հարցին։ 
Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29-րդ կետով, Հայաստանի Հանրապետության Հողային օրենսգրքի 3-րդ հոդվածի 1-ին կետով, Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշմամբ և հաշվի առնելով ՀՀ վարչապետի 22.12.2009թ. N 1064-Ա որոշմամբ ստեղծված «ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովի» 24.09.2026թ. N1/փ-434 դրական եզրակացությունը և Քաջարան համայնքի ղեկավարի առաջարկությունը, Հայաստանի Հանրապետության Սյունիքի մարզի Քաջարան համայնքի ավագանին որոշում է․
1.Հայաստանի Հանրապետության Սյունիքի մարզի Քաջարան համայնքի Անդոկավան  բնակավայրի համակցված փաստաթղթում կատարել փոփոխություն և որպես առաջնահերթ միջոցառում ՀՀ Սյունիքի մարզի Քաջարան համայնքի Անդոկավան բնակավայրում գտնվող համայնքի սեփականություն հանդիսացող 0,28915 հա բնակավայրերի նշանակության հողերից /որից 0,01146 հա հասարակական կառուցապատման /09-038-0019-0014 կադաստրային ծածկագրից/, 0,27769 հա ընդհանուր օգտագործման /09-038-1106-0001, 09-038-1105-0001 և 09-038-1109-0001 կադաստրային ծածկագրերից// փոխադրել արդյունաբերության, ընդերքօգտագործման և այլ արտադրական նշանակության հողերի կատեգորիա՝ «արդյունաբերական օբյեկտների» գործառնական նշանակությամբ։
2․Համայնքի ղեկավարին՝ իրականացնել սույն որոշումից բխող գործառույթները:
Քվեարկության արդյունքները․

Որոշման նախագիծն ընդունված է. (Որոշում N 89-Ա)

ԼՍԵՑԻՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՔԱՋԱՐԱՆ ՀԱՄԱՅՆՔԻ ԱՎԱԳԱՆՈՒ ԻՆՆԵՐՈՐԴ ՆՍՏԱՇՐՋԱՆԻ ՀԵՐԹԱԿԱՆ ՆԻՍՏԻ ԳՈՒՄԱՐՄԱՆ ՕՐԸ ՍԱՀՄԱՆԵԼՈՒ ՄԱՍԻՆ 
(Զեկ. ԼՈՒՍԻՆԵ ԳԵՎՈՐԳՅԱՆ)
-Ղեկավարվելով «Տեղական ինքնակառավարման մասին» ՀՀ օրենքի 62-րդ հոդվածի դրույթներով, Քաջարան համայնքի ավագանու կանոնակարգի 6-րդ բաժնի 6․1 և 6․2 կետերով՝ Հայաստանի Հանրապետության Քաջարան համայնքի ավագանու հաստատմանն ենք ներկայացնում ավագանու հերթական նիստը սահմանել 2026 թվականի հոկտեմբերի 30-ը, ժամը 15։00։ Եթե առարկություններ չկան, խնդրում եմ հաստատել։
Մանվել Փարամազյան - Ովքե՞ր են կողմ։ Դեմ չկա, ձեռնպահ չկա, շնորհակալություն, օրակարգը սպառվեց։ 
        Ղեկավարվելով «Տեղական ինքնակառավարման մասին» Հայաստանի Հանրապետության օրենքի 62-րդ հոդվածի դրույթներով,  ՀՀ Սյունիքի մարզի Քաջարան համայնքի ավագանու կանոնակարգի 6-րդ բաժնի 6․1-րդ և 6․2-րդ կետերով, Հայաստանի Հանրապետության Սյունիքի մարզի Քաջարան համայնքի  ավագանին  որոշում է․
1.     Հայաստանի Հանրապետության Սյունիքի մարզի  Քաջարան համայնքի ավագանու իններորդ նստաշրջանի հերթական նիստի գումարման օր և ժամ սահմանել 2026 թվականի հոկտեմբերի 30-ը՝ ժամը 15:00:
2.    Սույն որոշումն ուժի մեջ է մտնում պաշտոնական հրապարակմանը հաջորդող օրվանից։
Քվեարկության արդյունքները․

Որոշման նախագիծն ընդունված է. (Որոշում N 90-Ա)

ԳՈՌ ԲԱԲԱՋԱՆՅԱՆ                                __________________
ԴԱՎԻԹ ԳԵՎՈՐԳՅԱՆ                            __________________
ԴԵՐԵՆԻԿ ՍՏԵՓԱՆՅԱՆ                         __________________
ԶՈՀՐԱՊ ԱՌԱՔԵԼՅԱՆ                            __________________
ԿԱՐԵՆ ԱԹԱՅԱՆ                                     __________________
ԿԱՐԻՆԵ ՄԱԿԻՅԱՆ                                 __________________
ՀԱՄԼԵՏ ԱԼԱՎԵՐԴՅԱՆ                           __________________
ՀՈՎԻԿ ՄԱՐԳԱՐՅԱՆ                               __________________

	 
	 


ՀԱՄԱՅՆՔԻ ՂԵԿԱՎԱՐ                             ՄԱՆՎԵԼ ՓԱՐԱՄԱԶՅԱՆ

